 Madaxweyne Daahir Rayaale markii uu xilka wareejinayey waxa uu Madaxweyne Axmed Siillaanyo ku wareejiyey dal iyo dad mid ah oo isku xidhan, waxaana Xukuumaddani horseed ka noqotay Sicir barar baahsan,Musuqmaasuq bararsan, Qabyaaladii oo meel xun maraysa, kala dambayn laaan dhinaca Cidamada ah, oo sababtay in Saraakiil la laayo, markaas madaama uu Madaxweyne Siillaanyo tanaasulay oo uu ka tanaasulay inuu isa soo sharaxo mar kale, waxa aan kula talinayaa oo u haboon in Doorashada wakhtigeedii uu ku qabto, oo uu sharafta ka raaco, waxaana run ah in Caalamkan inaga sii jeestay in haddii Doorashada wakhtigeeda lagu qabto inay inoo soo jeedsanayaan, Daahir Rayaale markii uu Doorashada qabtay ee xilka lagaga guulaystay si sharaf leh ayuu ka yeelay, maantana waa kaas oo maanta dadkiisa dhex tamashlaynayaa, ee magaca iyo sumcada ka tagay, markaas Madaxweyne Siillaanyo-na waxa aan leeyahay magaca iyo sharafta ka raac oo Musharaxiintaas tartamaya ee kala ah Cabdiraxmaan Cirro, Jamaal Cali Xuseen iyo Muuse Biixi, u kala bax oo hormood ka noqo inay ku tartamaan Doorasho xor iyo xalaal ah. 